Wonderlike nuus vir Orania, ‘n Russiese afvaardiging besoek die dorpie vir besigheid | SAUK.co.za - Nuus.info
In die afgelope vyf maande het daar soveel as 100 keer berigte van die voorgestelde grondonteiening sonder vergoeding in Russiese media verskyn. Die berigte sluit langer en gedetailleerde televisie lugtyd in.
Twee van die vername rolspelers in hierdie projek is Johan du Toit (ook bekend as Ivan Vakhrushev), ŉ Suid-Afrikaanse emigrant na Rusland en ook die menseregte kommissaris van Stavropol; mnr Wladimir Poloeboiarenko. Poloeboiarenko is ŉ uitgesproke Christen en vriend van die Afrikaner, en vriend van die voormalige president Gorbachev.
Johan du Toit is die seun van ŉ Suid-Afrikaanse dominee, wat in die destydse Sowjet-Unie gaan sendingwerk doen het. Johan beywer hom ook vir die hervestiging van Afrikaners in Rusland gegewe Suid-Afrikaanse omstandighede.
Tydens die skakelgeleentheid is daar verskeie ontmoetings tussen hulle en Orania se leierskap gewees en daar is gesels oor die beplande verandering van die grondwet, juis omdat die Russe baie soortgelyke gebeure onder die voormalige Sowjet-Unie se kommunistiese beleid ervaar het.
Na die val van die Sowjetregering het Rusland ŉ behoefte aan vaardige persone in die landbousektor om te kom help met die opbou van infrastruktuur en produksie van kos. Hulle sien ook die uitdagings wat tans afspeel in Suid-Afrika en probeer om ŉ wen-wen situasie te skep vir beide partye met die vestiging van Afrikaner families daar.
Die afvaardiging is begelei deur vier joernaliste, drie van die Russiese staatstelevisie en een van ŉ baie prominente en invloedryke tydskrif.
Internasionale skakeling en erkenning is vir Orania van ongelooflike belang. Orania leierskap hoop om in die toekoms toenemend aan ons internasionale verhoudinge te bou.
Berig foto:- Die Russiese afvaardiging saam met verteenwoordigers van die Orania Beweging. VLNR is Pieter Krige, Johan du Toit, Joost Strydom, Wladimir Poloeboiarenko, Carel Boshoff en ‘n Russiese joernalis.
« Die moord op “Betsie” Horn, ‘n bekende besigheidsvrou in Gordonsbaai is uitgestel
Kommer uit oor die impak van beurtkrag op kommersiële landbou word uitgespreek asook die onbeholpe bestuur en swak beplanning van Eskom »